EkBass/fiwiki-20250220-pages-articles huggingface dataset:
Karl Magnus Mellgren

Karl Magnus Mellgren (3. helmikuuta 1806 Marstrand Ruotsi – 19. toukokuuta 1886 Helsinki)Muistokirjoitus (Dödsruna), gravören Carl Magnus Mellgren, Nya Pressen, 1886, No 138, sivu 3, julkaistu 23.5.1886 oli Suomessa vaikuttanut ruotsalaissyntyinen mitalinkaivertaja.Nordisk familjebok Hän oli Tukholmassa mitalintekijä L. P. Lundgrenin oppilaana. 1830-luvulla Mellgren teki mitaleja, joista osalla katsotaan olevan taiteellista arvoa. Vuonna 1838 hän muutti Ruotsista Helsinkiin, jossa Mellgren teki postilaitokselle postimerkkien ja ehiöiden kuvakkeita. Hän kaiversi muun muassa Suomen ensimmäisten postimerkkien eli niin sanottujen soikiomerkkien painamiseen käytetyt leimasimet. Myös Kansalliskirjaston julkisivun reliefit ovat Mellgrenin tekemiä.Otavan Iso tietosanakirja osa 5 p. 1489 Mellgrenin poika Carl Theodor Mellgren (1836–1905) työskenteli Moskovassa arkkitehtina. Hänet aateloitiin ja hän sai valtioneuvoksen arvon. ==Lähteet== Luokka:Suomalaiset kuvanveistäjät Luokka:Ruotsalaiset kuvanveistäjät Luokka:Vuonna 1806 syntyneet Luokka:Vuonna 1886 kuolleet
Kiiski (täsmennyssivu)

Kiiski voi tarkoittaa seuraavia asioita: ==Eläimiä== *Kiiski (Gymnocephalus cernuus), kalalaji. ==Suomalaisia henkilöitä== *Ako Kiiski (s. 1969), muusikko, tuottaja ja säveltäjä *Antti Kiiski (1887–1965), näyttelijä ja teatterinjohtaja *Antti Kiiski (s. 1974), muusikko *Eemeli Kiiski (s. 1991), kilpakävelijä *Hannu Kiiski (s. 1956), sellisti ja musiikkipedagogi *Heikki Kiiski (1943–2017), muotoilija *Jasmin Kiiski (s. 1997), ringettepelaaja *Jouko Kiiski (s. 1955), pappi ja yliopistonlehtori *Kaija Kiiski (s. 1949), näyttelijä *Lauri Kiiski (s. 1980), tennispelaaja *Oiva Kiiski (1923–2006), näytelmäkirjailija *Paavo Kiiski (1942–2022), kuoronjohtaja, musiikinopettaja ja musiikkikasvatuksen kehittäjä, musiikkineuvos *Pekka Kiiski (1897–1976), Maalaisliiton kansanedustaja, toimittaja, maanviljelijä *Pentti Kiiski (s. 1953), päätoimittaja *Ruut Kiiski (s. 1984), kuoronjohtaja *Sanna Kiiski (myöh. Hentilä, s. 1974), radio- ja televisiotoimittaja ja juontaja *Sini Kiiski (s. 1990), keihäänheittäjä *Tommi Kiiski (s. 1966), jääkiekkoilija *Venla Sainio (o.s. Kiiski, s. 1937), historiantutkija ja lastenkirjailija. ==Kuvitteellisia henkilöitä== *Ahti Kiiski, Maalaiskomedia-televisiosarjan hahmo. ==Aluksia== *Kiiski-luokan miinanraivaaja *Miinanraivaaja Kiiski, Suomen merivoimissa 1937–1961 käytössä ollut alus. Luokka:Luettelot henkilöistä sukunimen mukaan
FS Le Vigilant (S618)

Le Vigilant (runkonumero 618) on Ranskan laivaston Triomphant-luokan ballistisin ohjuksin varustettu ydinsukellusvene. == Valmistus == Alus tilattiin DCNS:ltä, missä köli laskettiin tammikuussa 1996. Se laskettiin vesille 19. syyskuuta 2003 ja valmistui 26. marraskuuta 2004.Ranskan merivoimat - Vigilant == Palvelus == Alus oli palveluksessa 2013. == Lähteet == Luokka:Triomphant-luokan sukellusveneet
FS Le Terrible (S619)

Le Terrible (runkonumero 619) on Ranskan laivaston Triomphant-luokan strateginen ydinasein varustettu ydinsukellusvene. == Valmistus == Alus tilattiin DCNS:ltä, missä köli laskettiin marraskuussa 2000. Se laskettiin vesille 21. maaliskuuta 2008 ja valmistui 20. syyskuuta 2010.Ranskan merivoimat - Terrible == Lähteet == Luokka:Triomphant-luokan sukellusveneet
Metallica – Live in Europe

Metallica – Live in Europe on The Way Of Wizardsin vuonna 2008 julkaisema DVD, joka sisältää Metallican joulukuussa 1992 Wherever I May Roam -kiertueella Den Boschissa, Alankomaissa nauhoitetun konsertin. DVD:llä on 23 kappaletta. == Aiheesta muualla == * Metallica – Live in Europe Discogs.com-sivustolla Luokka:Metallican albumit
Live in San Diego

Live in San Diego on Metallican konserttitallenne, joka kuuluu Live Shit: Binge & Purge -pakkaukseen. Se on nauhoitettu San Diegon Sports Arenalla 13.-14. tammikuuta 1992. Luokka:Metallican videot
Atte Meretoja

Atte Kalevi Meretoja (30. toukokuuta 1912 Salo – 2. tammikuuta 1975) oli suomalainen kemisti. Hän oli Turun yliopiston professori vuodesta 1949. Hän julkaisi muun muassa Kemiallisia laskutehtäviä 1949.Otavan Iso tietosanakirja, osa 5, palsta 1512. ==Lähteet== Luokka:Suomalaiset kemistit Luokka:Turun yliopiston matemaattis-luonnontieteellisen tiedekunnan professorit Luokka:Suomalaiset professorit Luokka:Vuonna 1912 syntyneet Luokka:Vuonna 1975 kuolleet
Vesipallon SM-kilpailu 1921

Vesipallon SM-kilpailuun 1921 osallistui vain neljä seuraa. Helsinkiläisseurat Helsingfors Simsällskap ja Helsingin Uimarit selvittelivät välinsä 3. elokuuta Humallahden uimalaitoksella Helsingissä. Toinen välierä suoritettiin Tampereella 14. elokuuta. Loppuottelu suoritettiin Helsingissä HSS:n uimavihkiäisten yhteydessä. == Välierät == Joukkue #1 Tulos Joukkue #2 Helsingfors Simsällskap 6–2 (2-1) Helsingin Uimarit Tampereen Uimaseura 6–1 (4-1) Viipurin Uimaseura == Loppuottelu == Joukkue #1 Tulos Joukkue #2 Helsingfors Simsällskap 8–0 (3-0) Tampereen Uimaseura == Lähteet == * Suomen Urheilulehti No 32, 11. elokuuta 1921 * Suomen Urheilulehti No 35, 1. syyskuuta 1921 SM-sarja 1921 Luokka:Vuoden 1921 urheilu SM-sarja 1921
Arnold Johan Messenius

Arnold Johan Messenius (1608–1651) oli ruotsalainen historioitsija. Hän pakeni Puolaan, ja joutui vakoilusta syytettynä Ruotsissa kiinni. Hän sai kuolemantuomion, mutta se muutettiin vankeudeksi, ja Messenius istui 14 vuotta Käkisalmen linnassa. Vapauduttuaan 1645 hänestä tuli valtakunnan historioitsija, ja hänet aateloitiin 1646. Hän ja hänen poikansa Arnold Messenius sekaantuivat myöhemmin poliittisiin salahankkeisiin, ja molemmat mestattiin.Otavan Iso tietosanakirja osa 9 p. 1546 Messenius tutki Sigismundin ja Kaarle IX:n aikaa. Hänen isänsä oli Johannes Messenius. ==Lähteet== Luokka:Ruotsin teloittamat Luokka:Suomalaiset historioitsijat Luokka:Suomalaiset teloitetut Luokka:Vuonna 1608 syntyneet Luokka:Vuonna 1651 kuolleet
Aku Räkköläinen

Aku Räkköläinen (8. kesäkuuta 1911 Kurkijoki – 3. lokakuuta 2004) oli suomalainen pikajuoksija ja keskimatkojen juoksija. Räkköläinen voitti 400 metrin juoksun Suomen mestaruuden vuosina 1935 ja 1938. Lisäksi hän oli 400 metrillä hopealla vuosina 1937 ja 1939. Räkköläinen oli kahdesti mukana joukkueessa, joka paransi 4 × 400 metrin viestinjuoksun Suomen ennätystä: Helsingissä vuonna 1935 juostiin ennätys 3.18,5 ja Tukholmassa vuonna 1939 3.16,6. Jälkimmäinen tulos kesti ennätyksenä aina vuoteen 1950 saakka. Räkköläisen ennätys 400 metrillä oli vuonna 1937 juostu 49,0 ja 800 metrillä vuonna 1939 juostu 1.53,0. Seuratasolla Räkköläinen edusti Tainionkosken Urheilijoita. Räkköläisellä oli maaotteluedustuksia. == Lähteet == Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1911 syntyneet Luokka:Vuonna 2004 kuolleet
Pelikorttivero

Pelikorttivero oli Suomessa vuosina 1842–1983 käytössä ollut kulutusvero. Ensimmäiset pelikorttiverot määrättiin 1800-luvulla. Kultakin myydyltä korttipakalta (leikiltä) tuli pelikorttien leimaveron lisäksi 1865 maksettavaksi myös niin kutsuttu lisäsuostuntavero 60 penniä pakalta. Vuonna 1943 säädettiin leimaverolaki, jossa määrättiin maksettavaksi veroa 25 markkaa jokaisesta korttipakasta. Vuoden 1978 leimaverolaissa viimeiseksi voimassa olleeksi pelikorttiveroksi tuli 4,50 markkaa. Vero perittiin käytännössä niin, että korttien valmistaja tai maahantuoja maksoi sen lääninhallitukseen. Todisteeksi veron suorittamisesta painettiin Suomen pankin setelipainossa jokaisen pakan ruutuässään Valtion pelikorttikonttorin leima. Myöhemmin leimat painettiin valmiiksi jo kortit valmistaneissa kirjapainoissa. 1800-luvulla leima oli korttipakan sulkeneessa sinetissä. 1900-luvun alkuvuosikymmeninä oli käytössä korttien ympärille laitettu leimattu paperinen side. Suomen lisäksi pelikorttiveroa perittiin kymmenissä maissa eri puolilla maailmaa. ==Lähteet== *Helsingin kaupunginkirjasto *Playing-Card Tax Stamps from Finland ===Viitteet=== Luokka:Historialliset verot Luokka:Suomen verotuksen historia
William Pascal Kikoti

William Pascal Kikoti (3. maaliskuuta 1957 – 28. elokuuta 2012) oli tansanialainen roomalaiskatolinen piispa. Hänet vihittiin papiksi 29. kesäkuuta 1988 ja nimitettiin Mpandan hiippakunnan johtoon 23. lokakuuta 2000. Piispaksi vihkiminen seurasi 14. tammikuuta 2001. Pääkonsekraattorina toimi Polycarp Pengo, jota avustivat Luigi Pezzuto ja Mario Epifanio Abdallah Mgulunde. Kikoti kuoli 55-vuotiaana virassa.Catholic-Hierarchy.org: Bishop William Pascal Kikoti == Lähteet == Luokka:Tansanialaiset papit Luokka:Katoliset piispat Luokka:Vuonna 1957 syntyneet Luokka:Vuonna 2012 kuolleet
Lauri Viita -seura

Lauri Viita -seura ry on kirjailijan nimikkoseura, joka pyrkii tekemään tunnetuksi Viidan elämäntyötä ja tuotantoa sekä edistämään näihin liittyvää tutkimusta. Tamperelainen työläiskirjailija Lauri Viita (1916-65) julkaisi neljä runokokoelmaa ja kaksi romaania. Seura huolehtii Lauri Viita -museosta yhteistyössä kotiseutuyhdistys Pispalan Moreenin kanssa ja kehittää museon toimintaa, kerää ja tallentaa muistitietoa Lauri Viidasta ja litteroi aiemmin Tampereen yliopistossa suoritettuja haastatteluja. Lisäksi seura järjestää yhteistyössä Tampereen kaupungin kulttuuritoimen ja kirjaston kanssa muun muassa Viita-aiheisia seminaareja sekä muita kulttuuritilaisuuksia ja retkiä kulttuurikohteisiin. Kotiseutuyhdistys Pispalan Moreeni ry perusti kirjailijan lapsuudenkotiin Tampereen Pispalaan Lauri Viita -museon vuonna 1977. Keväällä 2003 uudistuneessa museossa on kirjailijan vaiheista kertova näyttely sekä keittiön ja kamarin asunto alkuperäistä vastaavassa asussaan. Viita-seuran vakiintuneiksi toimintamuodoiksi ovat tulleet toukokuinen peruskoululaisille ja lukiolaisille suunnattu Lauri Viita -viikko sekä lokakuun alussa järjestettävä Lauri Viita -ilta. Seura kuuluu Suomen kirjailijanimikkoseurat ry:hyn sekä Hämeen Heimoliittoon. == Lähteet == * Lauri Viita -seura Nimikkoseurojen sivulla * Lauri Viita -seura * Lauri Viita -museo Luokka:Lauri Viita Luokka:Suomalaiset kirjallisuusseurat
Runar Holmberg

Runar Rafael Holmberg (25. huhtikuuta 1923 Pietarsaari – 27. joulukuuta 1993 Lohja) oli suomalainen pikajuoksija. Holmberg voitti 400 metrin juoksun Suomen mestaruuden vuosina 1948 ja 1949. Lisäksi hän voitti 400 metrillä hopeaa vuonna 1951 ja pronssia vuonna 1947. Holmberg oli mukana kahdesti parantamassa 4 × 400 metrin viestijuoksun Suomen ennätystä: Tukholmassa vuonna 1950 syntyi aika 3.15,8 ja Helsingissä vuonna 1951 3.14,9. Holmberg oli myös mukana vuonna 1948 Lontoon olympialaisissa 400 metrillä ja 4 × 400 metrin viestijuoksussa. Henkilökohtaisella matkalla Holmberg jäi alkueriin, mutta viestissä Suomi sijoittui neljänneksi. Holmberg teki 400 metrin ennätyksensä 48,8 s vuonna 1950. Seuratasolla Holmberg edusti Karis Idrottsklubbia, Lohjan Urheilijoita ja Lohjan Louhea. Hänet valittiin Lohjalla ”Vuoden Lauriksi” vuonna 1989. Hän oli urheilusaavutustensa lisäksi ansioitunut Lohjan Järvipäivien ideoijana. == Lähteet == Luokka:Suomalaiset pikajuoksijat Luokka:Vuonna 1923 syntyneet Luokka:Vuonna 1993 kuolleet
Sorjapetokärpänen

Sorjapetokärpänen (Cyrtopogon pulchripes) on erittäin uhanalainen kärpäslaji. Sitä on tavattu Suomessa, Venäjällä, Etelä-Koreassa ja Japanissa. Sorjapetokärpänen on hieman yli sentin mittainen kaksisiipinen, ja sillä on osittain keltaiset jalat. Suomessa laji havaittiin ensimmäisen kerran Maaningalla 1800-luvulla ja toisen kerran Kuopiossa vuonna 1916. Vuonna 2012 suomalaistutkijat löysivät Maaningalta kolme yksilöä ja onnistuivat saamaan lajista maailman ensimmäisen DNA-näytteen. Suomessa lajia uhkaa lahopuun väheneminen ja avohakkuut. == Lähteet == * === Viitteet === == Aiheesta muualla == *Insects.fi: Cyrtopogon pulchripes * UniProt: Taxonomy - Cyrtopogon pulchripes * University of Michigan, Animal Diversity Web (ADW): Cyrtopogon pulchripes Luokka:Petokärpäset
Siesta (täsmennyssivu)

Siesta voi tarkoittaa seuraavia: * siesta, iltapäivälepo * Siesta, Mary Lambertin elokuva * Siesta, Grans Bryggerin virvoitusjuoma * Siesta, kylä Leningradin alueella Venäjällä * Siesta-Palkkina, kylä Leningradin alueella Venäjällä * Siestajoki, Suomenlahteen laskeva joki Venäjällä
Savonlinnan kesäyliopisto

Savonlinnan kesäyliopisto on Savonlinnassa toimiva kesäyliopisto, joka on perustettu vuonna 1964. Kesäyliopistoa ylläpitää vuonna 1990 perustettu Savonlinnan kesäyliopistoyhdistys r.y., jonka perustajajäseniä ovat kahdeksan Savonlinnan seudun kuntaa, Joensuun yliopisto ja Etelä-Savon maakuntaliitto. Yhdistyksen tarkoituksena on edistää ja kehittää koulutusta ja kulttuurielämää sekä elinikäistä oppimista pääasiassa Itä-Savon alueella. Savonlinnan kesäyliopisto on lakisääteinen vapaan sivistystyön oppilaitos. Opiskelijoita eri kursseille osallistuu vuosittain noin 2 500 – 3 000 henkilöä. Savonlinnan kesäyliopiston toimitilat sijaitsevat Savonlinnan keskustassa, osoitteessa Puistokatu 5. Savonlinnan kesäyliopisto tunnetaan erityisesti avoimen yliopisto-opetuksen järjestäjänä. Jäsenkuntiaan kesäyliopisto palvelee tuottamalla niiden tarvitsemaa henkilöstö- ja luottamushenkilökoulutusta. Kesäyliopisto on myös mukana Savonlinnan seudun kulttuuri- ja matkailuyhteistyössä. Kesäyliopiston järjestämä koulutus on avointa kaikille ikään tai pohjakoulutukseen katsomatta. ==Lähteet== == Aiheesta muualla == * Savonlinnan kesäyliopisto Luokka:Suomen kesäyliopistot Luokka:Savonlinnan oppilaitokset
Vesipallon SM-sarja 1970

Vesipallon Suomen-mestaruus 1970 ratkaistiin yksinkertaisessa sarjassa. Kuhat voitti mestaruuden. Varsinaisen SM-sarjan lisäksi pelattiin myös SM- hallisarja, jonka voitti HSS. ==Mestaruussarja== === Sarjataulukko === Joukkue O V T H Maalit P Kuhat 7 7 0 0 55–19 14 Helsingfors Simsällskap 7 6 0 1 69–24 12 Vetehiset 7 4 1 2 52–32 9 Helsingin Uimarit 7 4 1 2 53–34 9 Lahden Uimaseura 7 3 0 4 45–37 6 Turun Uimaseura 7 2 0 5 36–38 4 Delfiinit 7 1 0 6 38–54 2 Kuopion Uimaseura 7 0 0 7 8–123 0 ===Suomen-mestarit=== Kuhat: Rauno Niemenkari, Reijo Vartia, Pertti Lehto, Jukka Mäkinen, Reijo Savaloja, Ossi Hellman, Raimo Pipinen, Klaus Saavalainen, Tapio Leväaho. ==SM-hallisarja== === Sarjataulukko === Joukkue O V T H Maalit P Helsingfors Simsällskap 14 12 2 0 136–56 26 Helsingin Uimarit 14 12 1 1 156–39 25 Kuhat 14 9 1 4 106–64 19 Vetehiset 14 7 0 7 95–87 14 Lahden Uimaseura 14 6 0 8 73–104 12 For Gentlemen Only 14 4 0 10 89–123 8 Oulun Uimaseura 14 3 0 11 53–116 6 Delfiinit 14 2 0 12 48–117 4 == Lähteet == * Helge Nygrén - Matti Käki: Tuloskalenteri 1970, Otava SM-sarja 1970 Luokka:Vuoden 1970 urheilu SM-sarja 1970
Naiset

Naiset voi tarkoittaa ainakin seuraavia: *Naiset (The Women), yhdysvaltalainen elokuva vuodelta 1939 *Naiset, suomalainen elokuva vuodelta 1964 *Naiset (The Women), yhdysvaltalainen elokuva vuodelta 2008. ==Katso myös== * Nainen (täsmennyssivu)
Tiina Säily

Tiina Säily (s. 9. kesäkuuta 1992) on suomalainen yleisurheilija, joka edustaa Helsingin Kisa-Veikkoja. Hän on seitsenottelija. Hän on saavuttanut SM- pronssia seitsenottelussa Kalevan kisoissa 2012 ja 2010 sekä SM-hopeaa Vaasan Kalevan kisoissa 2013. Häntä valmentaa Markku Leppänen. Säily oli alle 20-vuotiaiden EM-kilpailuissa Tallinnassa 2011 seitsenottelussa neljästoista. Tampereella 2013 järjestetyissä yleisurheilun alle 23-vuotiaiden EM- kilpailuissa Säily sijoittui seitsenottelussa viidenneksitoista otellen ennätyspisteensä 5386. ==Lähteet== * * http://yle.fi/urheilu/saily_teki_ennatyksensa_7-ottelussa/6732652 Luokka:Suomalaiset yleisurheilun moniottelijat Luokka:Vuonna 1992 syntyneet Luokka:Elävät henkilöt
Graduation Day

Graduation Day on suomalaisen Sturm Und Drang -yhtyeen kolmas studioalbumi. Se julkaistiin 21. syyskuuta 2012. Albumin ensimmäisenä singlenä julkaistiin kappale ”Molly The Murderer” kesäkuussa 2012 ja toisena singlenä ”Goddamn Liar” syyskuussa 2012. Albumi oli miksausta vaille valmis maaliskuussa 2012. Se julkaistaan Pohjoismaissa, Keski-Euroopassa ja Japanissa. Yhteensä yhtye teki 30 kappaletta, joista kymmenen julkaistiin albumilla. Albumin ensisoitto oli Suomessa Radio Rock -kanavalla 17. syyskuuta 2012. Syyskuussa julkaistiin albumin toinen single ”Goddamn Liar”. Albumi debytoi Suomen albumilistan sijalla yhdeksän. Albumi oli ehdolla Emma-gaalassa vuoden paras rockalbumi -kategoriassa. Albumi julkaistiin Japanissa toukokuussa 2013. Japanissa julkaistussa albumissa on bonuskappaleena Sturm und Drangin cover Anna Abreun ”Hysteria”-kappaleesta. == Kappaleet == # # # # # # # # # # #Hysteria (Japanin julkaisun bonuskappale) == Arviot == * Imperiumi.net: Imperiumi.net * Inferno: Sturm und Drang – Graduation Day Viitattu 29.12.2022. * Soundi: Soundi == Lähteet == == Aiheesta muualla == * * Luokka:Vuoden 2012 albumit Luokka:Sturm und Drangin albumit
Sanna Nygård

Sanna Sofia Nygård (s. 22. maaliskuuta 1988 Vaasa) on suomalainen uransa päättänyt pituushyppääjä ja kolmiloikkaaja. Hän edusti Vasa Idrottssällskapia ja häntä valmensi uransa aikana Jens Wallin ja Oscar Gidewall. Kalevan kisoissa Nygård voitti SM-kultaa pituushypyssä vuonna 2015. Kolmiloikassa hän on saavuttanut hopeaa vuosina 2011, 2016 ja 2017 sekä pronssia vuosina 2012, 2013, 2014 ja 2018. Sisäratojen SM-kilpailuista Nygård on voittanut pituushypyssä kultaa vuonna 2014 ja kolmiloikassa hopeaa 2013, 2014, 2015, 2017 ja 2018 sekä pronssia 2010 ja 2011. Vuoden 2012 Suomi–Ruotsi-maaottelussa Nygård voitti kolmiloikan silloisella ennätyksellään 13,31 m. Vuonna 2014 hän voitti hallimaaottelun kolmiloikan Tampereella. Universiadeissa 2015 hän sijoittui pituushypyssä kuudenneksi. Hän karsiutui loppukilpailusta Portlandin MM-hallikilpailuissa 2016. Nygårdin ennätys kolmiloikassa on ulkoradoilla 13,81 m (2018) ja sisäradoilla 13,63 m (2016) sekä pituushypyssä ulkoradoilla 633 cm (2015) ja sisäradoilla 617 cm (2014). Nygård on opiskellut Svenska handelshögskolanissa. == Lähteet == * ===Viitteet=== Luokka:Suomalaiset kolmiloikkaajat Luokka:Suomalaiset pituushyppääjät Luokka:Vuonna 1988 syntyneet Luokka:Elävät henkilöt
Algarvenkoira

Algarvenkoira (Barrocal Algarvio) on portugalilainen koirarotu. Sillä ei ole FCI:n hyväksyntää, mutta se on tunnustettu kansallisella tasolla Portugalin kennelliitossa CPC:ssä. Vuonna 2019 se oli CPC:n rekisteröintimäärien perusteella kotimaansa 11. eli viimeiseksi suosituin rotu."Registos 2019". Clube Português de Canicultura. Viitattu 29.2.2020. ==Ulkonäkö== Algarvenkoiran pää on kapea, kevyt ja ylös asettunut. Otsapenger on hieman korostunut, ja kallo on hieman kuonoa lyhyempi. Silmät ovat hieman vinoasentoiset ja mantelinmuotoiset, mikä johtuu alueen voimakkaasta auringonvalosta. Ne ovat väriltään pähkinänruskeat. Korvat ovat pystyt, pyramidimaisen teräväkärkiset ja korkealle asettuneet. Niska on kohtalaisen pitkä ja selkälinja puoliksi kaartunut. Rintakehä on kohtuullisen syvä ja alalinja hieman ylösvetäytynyt. Raajat ovat kuivat ja voimakkaat. Pitkä häntä ulottuu kintereiden alapuolelle ja nousee "lipun muotoon" koiran ollessa valppaana, minkä vuoksi rotua kutsutaan joskus nimellä abandeirado eli lipunkantaja. Karvapeite on keskipitkä, sileä ja erittäin pehmeä, erityisesti hännässä. Yleisimmät värit ovat fawn, keltainen, kastanjanruskea, harmaa ja musta kaikissa sävyissään, sekä valkoinen minkä tahansa ensin mainitun värisin merkein. Lisäksi sallitaan juovikas (brindle) ja kolmivärinen (tricolor). Uroksen säkäkorkeus on 48–58 cm ja paino 20–25 kg. Nartun säkäkorkeus on 45–55 cm ja paino 15–20 kg.Cão do Barrocal Algarvio. Clube Português de Canicultura. Viitattu 29.2.2020. ==Alkuperä== Rotu on peräisin faaraoiden ajoilta ja polveutuu egyptiläisestä tesemistä, jonka foinikialaiset ja berbeerit kuljettivat mukanaan Välimerelle. Se saavutti suuren suosion algarvelaisten keskuudessa, erityisesti Barrocalin alueella. Sen pääasiallinen riista, kaniini, oli melko yleinen alueen kivikkoisessa maastossa ja ankarissa sääolosuhteissa. Koska se oli sopeutuvainen, Algarven metsästäjät käyttivät sitä apunaan vuosisatojen ajan niin tasangoilla kuin vuorillakin. Vuonna 1960 rotu oli vähällä kuolla sukupuuttoon muiden rotujen saavuttaman suuren suosion takia. José Afonso Correia aloitti rodun elvytyksen ja uudelleenluonnin, minkä seurauksena syntyi algarvenkoirien kasvattajayhdistys Associação de Criadores do Cão do Barrocal Algarvio. Siellä päätettiin mm. rodun portugalinkielisestä nimestä Barrocal Algarvio (algarvelainen Barrocal), joka viittaa sen kotialueeseen Algarven Barrocaliin. ==Katso myös== * Portugalinpodengo ==Lähteet== *Cão do Barrocal Algarvio === Viitteet === ==Aiheesta muualla== *Videoita *Algarve resident Luokka:FCI:n ulkopuoliset rodut Luokka:Alkukantaiset koirat Luokka:Metsästyskoirat Luokka:Portugalilaiset koirarodut
Johanna Salmela

Johanna Salmela (s. 6. marraskuuta 1990 Sodankylä) on suomalainen moukarinheittäjä, joka edustaa Jyväskylän Kenttäurheilijoita. Vuoteen 2011 saakka hän edusti Kokkolan Veikkoja. Hänen valmentajansa on Tero Linja. Salmela karsiutui kuulantyönnön ja moukarinheiton loppukilpailuista Ostravan alle 18-vuotiaiden MM-kilpailuissa 2007. Hän sijoittui moukarinheitossa kuudenneksi Novi Sadin alle 20-vuotiaiden EM-kilpailuissa 2009. Hän karsiutui moukarin loppukilpailusta alle 23-vuotiaiden EM-kilpailuissa Ostravassa 2011. Kalevan kisoissa Salmela on sijoittunut toiseksi Lahdessa 2012 ja Vaasassa 2013 sekä kolmanneksi Oulussa 2016 ja Seinäjoella 2017. Hänen ennätyksensä on syyskuussa 2017 Suomi-Ruotsi -maaottelussa heitetty 67,08. Parhaimmillaan hän on ollut maaottelussa kolmas 2013. == Lähteet == Luokka:Suomalaiset moukarinheittäjät Luokka:Vuonna 1990 syntyneet Luokka:Elävät henkilöt
Giuseppe Carraro

Giuseppe Carraro (26. kesäkuuta 1899 – 30. joulukuuta 1980) oli italialainen roomalaiskatolinen piispa. Hänet vihittiin papiksi Trevison hiippakuntaan 31. maaliskuuta 1923 ja nimitettiin sen vihkipiispaksi sekä Usulan titulaaripiispaksi 29. syyskuuta 1952. Piispaksi vihkiminen seurasi 1. marraskuuta. Pääkonsekraattorina toimi Antonio Mantiero, jota avustivat Girolamo Bartolomeo Bortignon ja Gioacchino Muccin.Catholic-Hierarchy.org: Bishop Giuseppe Carraro Carraro sai 9. huhtikuuta 1956 nimityksen Vittorio Veneton ja 15. joulukuuta 1958 Veronan piispaksi. Hän osallistui Vatikaanin toiseen kirkolliskokoukseen ja jäi eläkkeelle 18. toukokuuta 1978. == Lähteet == Luokka:Italialaiset piispat Luokka:Katoliset piispat Luokka:Vuonna 1899 syntyneet Luokka:Vuonna 1980 kuolleet
Wang Yeu-tzuoo

Wang Yeu-tzuoo, lempinimeltään Jimmy Wang (s. 8. helmikuuta 1985 Saudi- Arabia), on taiwanilainen tennispelaaja. Parhaimmillaan hän on ollut kaksinpelissä ATP-listan sijalla 85 maaliskuussa 2006. Junioreiden maailmanlistalla Wang oli parhaimmillaan sijalla kolme vuonna 2001. == Lähteet == == Aiheesta muualla == * * Luokka:Taiwanilaiset tennispelaajat Luokka:Vuonna 1985 syntyneet Luokka:Elävät henkilöt
Mario Casariego y Acevedo

thumb |Figueras, Castropol. Mario Casariego y Acevedo (13. helmikuuta 1909 Castropol – 15. kesäkuuta 1983 Guatemala) oli espanjalaissyntyinen katolisen kirkon kardinaali. Hänestä tuli varhain orpo, ja hänet lähetettiin Guatemalaan, jossa hänen setänsä työskenteli. Hän liittyi Orden de los Padres Somascosiin vuonna 1924 El Salvadorissa ja sai pappisvihkimyksensä San Salvadorissa 19. heinäkuuta 1936.The Cardinals of the Holy Roman Church: CASARIEGO Y ACEVEDO, C.R.S., Mario Casariego y Acevedo sai 15. marraskuuta 1958 nimityksen Guatemalan vihkipiispaksi ja Pudentianan titulaaripiispaksi. Piispaksi konsekroinnin suoritti 27. joulukuuta paavi Johannes XXIII, jota avustivat Girolamo Bartolomeo Bortignon ja Gioacchino Muccin. 12. marraskuuta 1963 Casariego y Acevedo sai nimityksen Guatemalan koadjuuttoriarkkipiispaksi ja Pergen titulaariarkkipiispaksi. 12. joulukuuta 1964 hänestä tuli Guatemalan arkkipiispa. 28. huhtikuuta 1969 hänet ylennettiin kardinaaliksi ja nimitettiin Santa Maria in Aquiron kardinaalipapiksi.Catholic-Hierarchy.org: Mario Cardinal Casariego y Acevedo, C.R.S. Casariego y Acevedo oli Guatemalan ensimmäinen kardinaali. Hän osallistui Vatikaanin toiseen kirkolliskokoukseen ja vuoden 1978 kahteen konklaaviin. Hän oli maaliskuussa 1968 useiden päivien ajan terroristiryhmittymän kaappaamana. Hän kuoli kärsittyään pitkään sydänvaivoista. == Lähteet == Luokka:Guatemalalaiset kardinaalit Luokka:Espanjalaiset kardinaalit Luokka:Katoliset arkkipiispat Luokka:Vuonna 1909 syntyneet Luokka:Vuonna 1983 kuolleet
Jack Sock

Jack Sock (s. 24. syyskuuta 1992 Lincoln, Nebraska) on yhdysvaltalainen tennispelaaja ja olympiavoittaja. Parhaimmillaan hän on ollut kaksinpelissä ATP-listan kahdeksantena marraskuussa 2017 ja nelinpelissä toisena syyskuussa 2018. Hän on voittanut urallaan neljä ATP-turnausta kaksinpelissä ja 14 ATP- turnausta nelinpelissä. Sock voitti vuoden 2010 Yhdysvaltain avoimissa junioreiden kaksinpeliturnauksen. Vuonna 2011 hän voitti Yhdysvaltain avointen sekanelinpelin Melanie Oudinin kanssa. Vuoden 2012 Yhdysvaltain avoimissa Sock voitti nelinpelissä Steve Johnsonin kanssa ensimmäisellä kierroksella ykkössijoitetun parin Maks Mirny ja Daniel Nestor. Tämä oli vasta toinen kerta kun Sock ja Johnson pelasivat yhdessä. Turnauksen kaksinpelissä hän eteni kolmannelle kierrokselle. Rio de Janeiron olympialaisissa 2016 Sock saavutti sekanelinpelissä kultaa yhdessä Bethanie Mattek-Sandsin kanssa ja nelinpelissä pronssia Steve Johnsonin kanssa. He voittivat loppuottelussa Daniel Nestorin ja Vasek Pospisilin. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Yhdysvaltalaiset olympiamitalistit Luokka:Vuonna 1992 syntyneet Luokka:Elävät henkilöt
Varikko

Varikko on kaluston ja materiaalin ylläpitoon, huoltoon, varastointiin ja jakeluun keskittynyt yksikkö tai laitos. Varikot (engl. depot) ovat yleisiä mm. armeijoiden organisaatioissa. Varikoilla tehdään perusteellisempia huoltotoimenpiteitä esim. ajoneuvoille ja varusteille kuin pienemmissä korjaamoissa. Ne ovat lähes aina samalla merkittäviä logistiikkakeskuksia. Armeijoiden varikoiden erikoistehtävä on lisäksi kaluston ja varusteiden muuntaminen sotavarusteiksi, esim. naamiointivärillä maalaten tai rakennetta vahvistamalla. Joskus sotilasvarikot voivat vastata myös hankintaketjusta sekä varusteiden hylkäämisestä, romuttamisesta ja mahdollisesta huutokauppaamisesta. Osalla varikoista suoritetaan ammusten lataamista. Varastointi ja jakelutoiminnot kohdistuvat sekä käyttö- että kulutusmateriaaliin. ==Liikennevälinevarikot== Varikoita ovat myös bussi-, juna- ja metrovarikot, Suomessa mm. Pasilan ratapihaan liittyvä Ilmalan varikko ja Roihupellon metrovarikko Helsingissä sekä Koivurannan linja- autovarikko Konnevedellä ja Paunun ExpressBus-bussivarikko Tampereen Nekalassa. ==Nykyisiä ja entisiä varikkoja Suomen puolustusvoimissa== * Keuruun varikko (Keuruun pioneerivarikko) * Ajoneuvovarikko * Lylyn viestivarikko (Lylyn varikko) * Panssarivarikko * Lentovarikko * Suojeluvarikko * Talousvarikko * Lääkintävarikko * Lievestuoreen varikko * Iisalmen asevarikko * Haapajärven varikko (Haapajärven asevarikko) * Asevarikko 2, Nastola * Asevarikko 3, Vammala (Tyrvää) * Sääksjärven asevarikko * Tervolan varikko * Kuopion asevarikko * Ähtärin varikko (Ähtärin asevarikko) * Parkanon varikko (Parkanon pioneerivarikko) ==Katso myös== * Ilmalan varikko * Millog Oy Luokka:Logistiikka Luokka:Suomen puolustusvoimat
Steve Johnson (tennispelaaja)

Steve Johnson (s. 24. joulukuuta 1989 Orange, Kalifornia) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 21 heinäkuussa 2016 ja nelinpelissä sijalla 39 toukokuussa 2016. Hän on voittanut kaksinpelissä neljä ATP-turnausta ja nelinpelissä yhden. Johnson debytoi Grand Slam -turnauksen pääsarjassa vuoden 2011 Yhdysvaltain avoimissa. Vuoden 2012 Yhdysvaltain avoimissa Johnson voitti nelinpelissä Jack Sockin kanssa ensimmäisellä kierroksella ykkössijoitetun parin Maks Mirny ja Daniel Nestor. Tämä oli vasta toinen kerta kun Johnson ja Sock pelasivat yhdessä. Turnauksen kaksinpelissä hän pääsi kolmannelle kierrokselle. Rio de Janeiron olympialaisissa 2016 Johnson saavutti nelinpelissä pronssia Jack Sockin kanssa. He voittivat loppuottelussa Daniel Nestorin ja Vasek Pospisilin.Kuusi tuntia aikaisemmin Johnson hävisi kaksinpelin puolivälierissä Andy Murraylle. Johnson on voittanut kaksinpelin ATP-turnauksen vuonna 2016 Nottinghamissa, vuonna 2017 Houstonissa sekä vuonna 2018 Houstonissa ja Newportissa. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Yhdysvaltalaiset olympiamitalistit Luokka:Vuonna 1989 syntyneet Luokka:Elävät henkilöt
Tahma-ailakki

Tahma-ailakki (Silene viscosa, syn. Melandrium viscosum) on Euraasiassa kasvava, valkokukkainen ja hyvin tahmeakarvainen kohokkilaji. == Ulkonäkö ja koko == Yksivuotinen, ylitalvinen tai usein tyviruusukkein monivuotinen tahma- ailakki kasvaa 30–60 senttimetriä korkeaksi. Kasvi on vankka, runsaslehtinen ja tahmeakarvainen. Lehdet ovat kapean kolmiomaisia tai kielimäisiä ja aaltopoimuisia. Terttumainen, pysty kukinto on 15–25 cm pitkä, runsaskukkainen ja kiehkuroittainen. Kukinto on huomiota herättävän vankka ja tornimainen, ja erottuu selkeästi avonaisilta kasvupaikoiltaan. Kukan verhiö ja teriö ovat viisilehtisiä. Verhiö on ulkoverhiötön ja vain vähän suureneva. Terälehdet ovat valkoisia tai usein hieman kellertäviä ja kynnellisiä. Terälehden lavat ovat syvään kaksijakoisia ja pyöreähköliuskaisia. Kukintovarren tyvellä on tavallisesti kukattomia versoja. Suomessa tahma-ailakki kukkii heinä- elokuussa. Hedelmänä on kota.Retkeilykasvio 1998, s. 118–119.Helsingin kasvit 1998, s. 12. Loppukesästä tahma-ailakkeihin on usein liimaantunut runsaasti roskaa ja pieniä hyönteisiä, mikä tekee kasveista nuhruisen näköisiä. == Levinneisyys == Tahma-ailakki on pääasiassa mantereinen laji, jota tavataan Keski-Euroopasta Keski-Aasiaan ja Etelä-Siperiaan. Lajin levinneisyysalue on kuitenkin varsin hajanainen. Sitä tavataan siellä täällä Itä-Saksasta ja Pohjois-Balkanilta itään. Laajempia yhtenäisiä esiintymisalueita tahma- ailakilla on Unkarin pustan alueella, Ukrainan ja Venäjän aroalueilla, Kaukasuksen alueella sekä Etelä-Siperiassa ja Keski-Aasiassa. Muusta levinneisyysalueesta selkeästi erillään lajia tavataan Itämeren rannikolla Tanskasta Keski-Ruotsiin ja Etelä-Suomeen.Den virtuella floran: Klibbglim (Silene viscosa) (myös levinneisyyskartat). Viitattu 30.8.2012. Suomessa tahma-ailakki on alkuperäislaji. Sen levinneisyysalue on rajoittunut Suomenlahden rannikolle.Retkeilykasvio 1998, s. 119. == Elinympäristö == Suurimmassa osassa levinneisyysaluettaan tahma-ailakki on arojen kasvi. Suomessa, Ruotsissa ja Tanskassa tahma-ailakki on kuitenkin lähinnä ulkosaariston laji. Sitä kasvaa ulkosaariston kallionraoissa, luotojen nurmijuonteissa ja sora- ja hiekkarannoilla. Toisiaan lajia tavataan myös moreenirinteillä, kedoilla ja tienvarsilla. Suomessa laji on harvinaistunut varsinkin Ahvenanmaalla.Ålands flora 2010, s. 147. == Lähteet == * Helsingin kasvit – Kukkivilta kiviltä metsän syliin. Toim. Kurtto, Arto & Helynranta, Leena. Helsingin kaupungin ympäristökeskus. Yliopistopaino, Helsinki 1998. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl-Adam & Hæggström, Eeva. Toinen laajennettu painos. Espoo 2010. === Viitteet === == Aiheesta muualla == * Kasviatlas 2020: Tahma-ailakin (Silene viscosa) levinneisyys Suomessa. * Pinkka, Lajintuntemuksen oppimisympäristö: Tahma-ailakki (Silene viscosa) * Luontoportti: Tahma-ailakki (Silene viscosa) * Pohjolan kasvien pauloissa: Silene viscosa - tahma-ailakki * Flora of Pakistan: Silene viscosa Luokka:Kohokit
SKA-Sverdlovsk

SKA-Sverdlovsk () on venäläinen jääpalloseura Jekaterinburgista. Se pelaa Venäjän jääpallon mestaruussarjassa, mikä on maan toiseksi korkein sarjataso. SKA-Sverdlovsk on yksi Neuvostoliiton menestyneimmistä jääpalloseuroista. Seura on voittanut Neuvostoliiton mestaruuden 11 kertaa. Sen historian suurin menestyskausi ajoittuu 1950-60 luvulle. SKA:n viimeisin Neuvostoliiton mestaruus on vuodelta 1974, mutta kärkisijoista se pelasi lähes joka kausi. Neuvostoliiton romahdettua kaupungin nimi muuttui Sverdlovskista Jekaterinburgiksi, ja joukkue tunnettiin muutaman kauden nimellä SKA-Zenit. Venäjän liigan aikoina seuran paras saavutus ja ainoa mitalisija on vuoden 1994 Venäjän mestaruus. Mestaruuden jälkeen seuran menestys vähitellen hiipui. 2000-luvulla seura otti nimeensä mukaan liitteen Sverdlovsk, kotikaupungin Neuvostoliiton aikaisen nimen mukaan. Perinteikkään nimen alla pelaaminen ei ole tuonut entisaikojen menestystä. SKA-Sverdlovsk on ollut Venäjän liigan heikoimpia joukkueita tällä vuosisadalla, ja se on pelannut toiseksi korkeimmalla sarjatasolla kaudesta 2009-10 lähtien. ==Saavutukset== Saavutuksia Neuvostoliiton mestaruussarjassa: * 11 kultaa 1950, 1953, 1956, 1958, 1959, 1960, 1962, 1966, 1968, 1971, 1974 * 9 hopeaa 1951, 1955, 1957, 1961, 1963, 1965, 1967, 1969, 1992 * 5 pronssia 1952, 1964, 1970, 1975, 1990 Saavutuksia Venäjän mestaruussarjassa: * 1 kulta 1994 ==Kuuluisia pelaajia== Nikolai Durakov ==Lähteet== ==Aiheesta muualla== * http://www.skaburg.narod.ru/ Luokka:Venäläiset jääpalloseurat Luokka:Vuonna 1935 perustetut urheiluseurat Luokka:Jekaterinburg
Myrkylliset homeet

Myrkylliset homeet ovat homesieniä, joilla on kyky tuottaa mykotoksiineina tunnettuja myrkkyjä. Toksiinintuottajia tunnetaan muun muassa seuraavista sienisuvuista: Alternaria, Aspergillus, Basidiomycetes, Bipolaris, Cladosporium, Curvularia, Epicoccus, Fusarium, Myxomycetes, Penicillium, Rhizopus, Stachybotrys ja Trichoderma. Sienet tuottavat muun muassa aflatoksiinia, okratoksiineja, zearalenonia, fumonisiinia, T-2-toksiinia, HT-2-toksiinia ja deoksinivalenolia. Homeiden tuottamia toksiineja pidetään yleisesti terveydelle vaarallisina. Toksiset homeet aiheuttavat vakavia ympäristöterveydellisiä haittoja ympäri maailman ja myrkyllisten homesienten terveysvaikutukset on tunnettu satoja vuosia. Myrkyllisten homeiden terveysvaikutusten tiedetään välittyvän sekä ympäristöaltistuksen että saastuneen ruoan välityksellä. Yleisesti homeille ja niiden toksiineille altistutaan suun kautta saastuneen ruoan välityksellä. Muita altistusreittejä ovat iho ja hengityselimet. Tiedetään, että useat homelajit kykenevät käyttämään ravintonaan tavallisia rakennusmateriaaleja. Toksiinintuottokykyiset homeet voivat lisääntyä rakennuksissa erityisesti kosteissa olosuhteissa. Suotuisissa olosuhteissa toksiset homeet voivat alkaa nopeasti tuottaa aineenvaihduntatuotteita, jotka voivat toimia esimerkiksi laajakirjoisina antibiootteina tai sytotoksiineina ihmisen soluille. Mykotoksiinit ovat useimmiten kemiallisesti vakaita. Ympäristössä jossa on toksisia sieniä, on oletettu että mykotoksiinit leviävät itiöiden mukana kaikkialle. Salkinoja-Salonen (Helsingin yliopisto) on kuitenkin havainnut, että huoneilmassa oleva vesi tai vesihöyry kuljettaa toksiineja, eikä itiöt. Toksiinit siirtyvät veden mukana varsinkin kylmempiin kohtiin. Sisäilmasairastumisten arvoitus alkaa aueta: Salkinoja-Salonen Tämä avaa mahdollisuuden kerätä sienien tuottamia toksiineja yksinkertaisesti kondensoimalla esimerkiksi terveyshaitallisesta sisäilmasta vettä, jonka sisältöä sitten tutkitaan. Toksiinien myrkyllisyysominaisuuksia ja stabiiliutta pidetään tuottajahomeiden selviytymiskeinona. == Katso myös == * Kosteusvauriomikrobi ==Lähteet== == Aiheesta muualla == * J. W. Bennett and M. Klich: Mycotoxins, Clinical Microbiology Reviews 2003 July; 16(3): 497–516 * Siittiötesti apuna - nyt tiedetään, miksi sisäilmahome tekee sairaaksi Tekniikka & Talous 6.10.2012. Luokka:Homeet Luokka:Sisäympäristön toksikologia
Almirante Riveros (DDG 18)

Almirante Riveros (runkonumero DDG 18) oli Chilen laivaston Almirante-luokan hävittäjä. == Valmistus == Alus tilattiin Vickers Armstrongilta Barrow-in- Furnessista ja sen köli laskettiin 12. huhtikuuta 1957. Alus laskettiin vesille 12. joulukuuta 1958 ja se valmistui 31. joulukuuta 1960.Gardiner, Robert s. 51 == Palvelus == Aluksen kaksi 40 millimetrin Boforsia vaihdettiin kahteen Sea Cat -ilmatorjuntaohjusten laukaisualustaan Talcahuanossa 1964. Alus modernisoitiin Britteinsaarilla 1970-luvun alussa, jolloin torpedoputkien tilalle asennettiin Exocet MM38 -merimaaliohjukset ja samalla asennettiin kuusi 324 millimetrin sukellusveneentorjuntatorpedoiden laukaisuputkea. ==Lähteet== * === Viitteet === Luokka:Almirante-luokan hävittäjät Luokka:Vickersin valmistamat alukset
Almirante Williams (DDG 19)

Almirante Williams (runkonumero DDG 19) oli Chilen laivaston Almirante-luokan hävittäjä. == Valmistus == Alus tilattiin Vcikers Armstrongilta Barrow-in- Furnessista. Sen köli laskettiin 20. kesäkuuta 1956 ja alus laskettiin vesille 5. toukokuuta 1958. Alus valmistui 26. maaliskuuta 1960.Gardiner, Robert s. 51 == Palvelus == Aluksen kaksi 40 millimetrin Boforsia vaihdettiin kahteen Sea Cat -ilmatorjuntaohjusten laukaisualustaan Talcahuanossa 1964. Alus modernisoitiin Britteinsaarilla 1970-luvun alussa, jolloin torpedoputkien tilalle asennettiin Exocet MM38 -merimaaliohjukset ja samalla asennettiin kuusi 324 millimetrin sukellusveneentorjuntatorpedoiden laukaisuputkea. ==Lähteet== * === Viitteet === Luokka:Almirante-luokan hävittäjät Luokka:Vickersin valmistamat alukset
Kaskö Idrottsklubb

Kaskö Idrottsklubb (lyh. Kaskö IK tai KaIK) on vuonna 1936 perustettu suomalainen jalkapalloseura Kaskisista. Sen lajivalikoimaan on aikaisemmin kuulunut muun muassa hiihto, yleisurheilu sekä naisvoimistelu, mutta nykyään seura on keskittynyt lähinnä jalkapalloon. Kaskö IK pelaa tällä hetkellä Palloliiton Vaasan piirin Nelosessa. Vuosina 1994-2005 joukkue esiintyi kolmanneksi korkeimmalla sarjatasolla Kakkosessa. Pudottuaan Kolmoseen kaudeksi 2006, seura päätti luopua sarjapaikastaan ja siirtyi pelaamaan Vaasan piirin Vitoseen. Kaskö IK:n pelatessa Kakkosessa joukkueessa esiintyi useita paikkakunnan ulkopuolelta hankittuja pelaajia, mutta nykyään seuran toiminta- ajatuksena on tulla toimeen omilla kasvateillaan. Vuonna 2009 Kaskö IK ja Teuvan Pallo yhdistivät edustusjoukkueidensa toiminnan ja pelasivat yhteisellä joukkueella Nelosessa. Kokeilu jäi kuitenkin lyhytaikaiseksi ja nykyään molemmilla seuroilla on taas oma edustusjoukkue. Kansainvälisesti tunnetuin seuran riveissä esiintynyt pelaaja on nykyään Valko-Venäjän jalkapallomaajoukkuetta valmentava Georgi Kondratjev. Hän pelasi Kaskö IK:ssa vuodet 1994-1997, tehden neljän kauden aikana yhteensä 69 maalia. Tunnetuin seuran omista kasvateista on Mika Sankala, joka on tehnyt ansiokkaan valmennusuran Ruotsissa. ==Entisiä pelaajia== * Andrei Barannikov * Pasi Heinänen * Georgi Kondratjev * Timo Korsumäki * Valeri Oleinik * Janne Puputti * Vesa Rantanen * Mika Sankala * Jani Suikkanen * Teemu Vihtilä ==Lähteet== *Kaskö IK historia ja tilastot *RSSSF/Divisional movements Finland ==Aiheesta muualla== *Kaskö IK:n kotisivut Luokka:Kaskinen Luokka:Suomalaiset jalkapalloseurat Luokka:Vuonna 1936 perustetut urheiluseurat
Luettelo Venäjän jääpallon mitalisteista

Venäjän jääpallomestaruudesta on pelattu kaudesta 1992–1993 lähtien. Tätä ennen pelattiin Neuvostoliiton mestaruussarjaa. Eniten mestaruuksia on voittanut Arkangelin Vodnik sekä Moskovan Dynamo. == Mitalistit == ==Lähteet== Luokka:Venäjän jääpallo Venäjän jääpallon mitalistit jääpallo
Weltklasse Zürich

Weltklasse Zürich on vuosittain Zürichissä järjestettävä huipputason yleisurheilutapahtuma, joka viime vuosina on kuulunut Timanttiliigaan. Ensimmäisen kerran kilpailu järjestettiin vuonna 1928. Kilpailu järjestetään Letzigrund-stadionilla. ==Maailmanennätykset== :Lähde: World Records Weltklasse Zürich (pdf)World Records Weltklasse Zürich (pdf) *1959 Martin Lauer, 110 m aidat 13,2 s / 13,56 s *1959 Martin Lauer, 200 m aidat 22,5 s *1960 Armin Hary, 100 m 10,0 s *1969 Willie Davenport, 110 m aidat 13,2 s *1973 Rodney Milburn, 110 m aidat 13,1 s / 13,41 s *1975 Faina Melnik, kiekonheitto 70,20 m *1979 Sebastian Coe, 1 500 m 3.32,1 (3.32,03) *1980 Tatjana Kazankina, 1 500 m 3.52,47 *1981 Sebastian Coe, maili 3.48,53 *1981 Renaldo Nehemiah, 110 m aidat 12,93 s *1984 Evelyn Ashford, 100 m 10,76 s *1985 Mary Decker, maili 4.16,71 *1988 Carl Lewis, 100 m 9,93 s *1988 Butch Reynolds, 400 m 43,29 s *1989 Roger Kingdom, 110 m aidat 12,92 s *1991 (Mike Marsh, Leroy Burrell, Dennis Mitchell, Carl Lewis)4x100 Metres Relay All Time, 4 × 100 m 37,67 s *1992 Moses Kiptanui, 3 000 m esteet 8.02,08 *1995 Haile Gebrselassie, 5 000 m 12.44,39 *1995 Moses Kiptanui, 3 000 m esteet 7.59,18 *1996 Svetlana Masterkova, maili 4.12,56 *1997 Wilson Kipketer, 800 m 1.41,24 *1997 Haile Gebrselassie, 5 000 m 12.41,86 *1997 Wilson Boit Kipketer, 3 000 m esteet 7.59,08 *2006 Asafa Powell, 100 m 9,77 s *2009 Jelena Isinbajeva, seiväshyppy 506 cm ==Lähteet== ==Aiheesta muualla== * http://www.diamondleague-zurich.com/en/Home/ Luokka:Yleisurheilukilpailut Luokka:Sveitsin yleisurheilu Luokka:Zürichin urheilu
Kiristekalvo

Kiristekalvo on elastisesta muovista, yleensä lineaarisesta pientiheyspolyeteenistä (LLDPE)Valuatlas valmistettu tuotteiden kuljetuksen aikaiseen paketointiin ja niputukseen tarkoitettu pakkausmateriaali. Kiristekalvoa venytetään yleensä yli 100% sen alkuperäisestä pituudesta, pakattavan tuotteen ympärille kiristettäessä. Välitön pakkausteho saavutetaan kalvon pyrkiessä kutistumaan lähelle alkuperäistä pituuttaan. Kiristekalvoilla voidaan paketoida yhtä lailla pieniä laatikoita kuin suuria kuormalavojakin. Pakkaustehoon vaikuttavat käytettävän muovin paksuus ja laatu, esikiristyksen suuruus sekä pakkauskerrosten määrä. Kiristekalvojen paksuudet alkavat alle 0,01 millimetristä, päätyen yli 0,05 millimetriin. Nk. käsikiristekalvot ovat yleensä 0,017–0,023 mm paksuisia ja 450 mm levyisiä (nk. sidontakalvot 100 mm levyisiä) kalvoja, käsin tapahtuvaa pakkausta varten. Käsikiristekalvojen käyttöä varten on olemassa erilaisia pakkauslaitteita. Nk. konekiristyskalvojen leveydet riippuvat käytettävästä pakkauskoneesta. Tiivistävän ominaisuuden lisäksi kiristekalvot tarjoavat tuotteelle kohtuullisen hyvän suojan pölyä ja kosteutta vastaan. Kiristekalvot omaavat moniin muihin muoveihin nähden hyvän veto‐, isku‐, lävistys- ja murtolujuuden (venytettäessä yli 500 %). Myös kalvon sisäpinnan kyky tarttua edeltävään kerrokseen on hyvän kiristekalvon tärkeä ominaisuus. Kalvoja on saatavilla ainakin kirkkaana ja mustana. ==Katso myös== *Kutistesukka ==Lähteet== Luokka:Pakkaustekniikka
Georgi Kondratjev

Georgi Petrovitš Kondratjev (, ) on valkovenäläinen jalkapallovalmentaja ja entinen jalkapalloilija. Vuosina 2011-2014 hän oli Valko-Venäjän jalkapallomaajoukkueen päävalmentaja. Kondratjev valmensi myös Valko-Venäjän joukkuetta Lontoon olympialaisissa 2012. Ennen A-maajoukkuetta hän toimi vuoden 2011 EM-kisoissa kolmanneksi sijoittuneen Valko-Venäjän 21-vuotiaiden maajoukkueen päävalmentajana. ==Pelaajaura== Kondratjev aloitti uransa Dvina Vitebskin joukkueessa, josta siirtyi Neuvostoliiton pääsarjassa pelanneeseen Minskin Dynamoon. Dynamossa hän voitti yhden mestaruuden, sekä onnistui myös nousemaan Neuvostoliiton maajoukkueeseen. Kondratjev edusti maata vuoden 1986 MM-karsinnoissa tehden niissä kaksi maalia, mutta ei kuitenkaan tullut valituksi kisajoukkueeseen. Neuvostoliiton hajoamisen jälkeen hän siirtyi ensin Itävaltaan ja pelasi sen jälkeen muun muassa vuodet 1994–1997 Kakkosessa Kaskö IK:n joukkueessa. Neljän kauden aikana Kondratjev iski yhteensä 69 maalia. ==Saavutukset== *Neuvostoliiton mestaruus 1982 *Neuvostoliiton liigacupin voitto 1990 ==Lähteet== Luokka:Valkovenäläiset jalkapalloilijat Luokka:Neuvostoliittolaiset jalkapalloilijat Luokka:Valkovenäläiset jalkapallovalmentajat Luokka:Vuonna 1960 syntyneet Luokka:Elävät henkilöt
Montecuccoli

Montecuccoli voi tarkoittaa seuraavia: == Henkilöitä == * Ernesto Montecuccoli (n. 1582-1633), Pyhän saksalais-roomalaisen keisarikunnan kenraali * Georg Leo Graf von Caprivi de Caprara de Montecuccoli, Leo von Caprivi (1831-1899), Saksan valtakunnankansleri * Raimondo Montecuccoli (n. 1600-1680), Itävallan armeijassa toiminut italialainen kenraali * Rudolf Montecuccoli (1843-1922), Itävalta-Unkarin merivoimien komentaja * Sebastian de Montecuccoli (k. 1536), Ranskassa vaikuttanut italialainen aatelismies == Muita merkityksiä == * Montecuccoli-luokka, Italian laivaston risteilijäluokka * RN Raimondo Montecuccoli, Italian laivaston risteilijä
AC Täysosuma

AC Täysosuma oli 1990-luvun jälkipuoliskolla toiminut jalkapallo- ja futsalseura Hämeenlinnasta. Se sai nimensä seuran rahoittajana olleen vedonlyöntivihjeitä myyvän yrityksen mukaan.Täysosuma Viitattu 31.8.2012. Seura pelasi vuonna 1999 yhden kauden jalkapallon kolmanneksi korkeimmalla sarjatasolla Kakkosessa. Valmentajana toimi entinen liigapelaaja Kari Martonen.RSSSF/Finland - Divisional Movements 1930-2012 Viitattu 31.8.2012. AC Täysosuma oli mukana myös Futsal-liigassa sen ensimmäisellä kaudella 1998-1999. Joukkue jäi omassa alkulohkossaan viimeiseksi voitettuaan yhden ottelun.Finnish Futsal Championship 98/99 Viitattu 31.8.2012. AC Täysosuma lopetti toimintansa syksyllä 1999 ja luopui sarjapaikoistaan molemmissa lajeissa. Seuran juniorit yhdistyivät kolmen muun hämeenlinnalaisen seuran kanssa muodostaen Hämeenlinnan Jalkapalloseuran.Duckis Hot News, lokakuu 1999 Viitattu 31.8.2012. Hämeenlinnan jalkapalloseura Viitattu 31.8.2012. == Pelaajia == * Jarno Aaltonen * Jari Kinnunen * Kari Martonen ==Lähteet== Luokka:Entiset hämeenlinnalaiset urheiluseurat Luokka:Entiset suomalaiset jalkapalloseurat Luokka:Entiset suomalaiset futsalseurat
Rubis-luokka (sukellusvene)

Rubis-luokka on Ranskan merivoimien kuuden ydinsukellusveneen muodostama alusluokka, jota ollaan korvaamassa. Luokkaan piti kuulua kahdeksan alusta, mutta kahden tilaus peruutettiin ennen rakennustöiden aloittamista. == Taustaa == Ranskan merivoimien ensimmäisen ydinkäyttöisen taistelusukellusveneen hankinta vahvistettiin vuonna 1964. Sen nimeksi ilmoitettiin Rubis, jonka uppouman piti olla noin 4 000 tonnia. Aluksen aseistukseksi suunniteltiin neljä torpedoputkea. Tilaus kuitenkin peruutettiin jo vuonna 1968 eli samana vuonna, jolloin rakennustöiden piti alkaa. ==Amethyste == Rubis-luokka osoittautui periaatteessa menestykseksi, mutta se oli meluisampi kuin vastaavat Britannian ja Yhdysvaltain laivastojen alukset. Se rajoitti niiden käyttöä muita sukellusveneitä vastaan. Täten toisen hankintaryhmän alusten melutason lasku oli tärkeää. Amethyste ei ole vain hankintaryhmän aloittaneen aluksen ja samalla alaluokan nimenä, vaan se on lyhenne AMElioration Tactique, HYdrodynamique, Silence, Transmission, Écoute eli taktisen käytön ja hydrodynamiikan parannus, hiljentäminen sekä kaikuluotaimen parannus. Alusten rungon muotoa muutettiin muun muassa pidentämällä komposiittivalmisteista keulaa, mikä myöhemmin valmistettiin myös aiempiin aluksiin.Gardiner, Robert s. 124 Alusten painerunko on HLES 80 -terästä. Niihin asennettiin uusi DMUX 20 -monitoimikaikuluotain taistelunjohtoa ja valvontaa varten, kehittyneempi viestijärjestelmä sekä uudistettu taktinen tietojärjestelmä. Voimanlähde pysyi samana kuin aiemmissa aluksissa, mutta asennusta parannettiin. Alusten valmistus kuitenkin viivästyi rahoitusvaikeuksien vuoksi ja lopulta kolmas ja neljäs alaluokan aluksista peruutettiin. == Alukset == Rubis-luokan sukellusveneet Nimi Telakka Kölinlasku Vesille Valmis Kohtalo Rubis Arsenal de Cherbourg 11. joulukuuta 1976 7. heinäkuuta 1979 23. helmikuuta 1983 palveluksesta marraskuussa 2022 Saphir Arsenal de Cherbourg 1. syyskuuta 1979 1. syyskuuta 1981 6. heinäkuuta 1984 palveluksesta heinäkuussa 2019 Casabianca Arsenal de Cherbourg 19. syyskuuta 1981 22. joulukuuta 1984 13. toukokuuta 1987 Émeraude Arsenal de Cherbourg 1. maaliskuuta 1983 12. huhtikuuta 1986 15. syyskuuta 1988 Améthyste Arsenal de Cherbourg 31. lokakuuta 1983 14. toukokuuta 1992 3. maaliskuuta 1992 Perle Arsenal de Cherbourg 22. maaliskuuta 1987 22. syyskuuta 1990 7. heinäkuuta 1993 Turquoise Arsenal de Cherbourg - - - tilaus peruutettu Diamant Arsenal de Cherbourg - - - tilaus peruutettu ==Lähteet == * === Viitteet === *